section_heading: Porijeklo
paragraph_text: Gvelfi je talijanski izgovor za velikašku obitelj bavarskih kneževa - Welfa. Welfi imaju obiteljsku sagu o podrijetlu tog imena, koje je navodno nastalo kao borbeni poklič za vrijeme bitke kod Weinsberga 1140. godine, sa svojim velikim rivalima velikaškom švapskom obitelji Hohenstaufeni (kojima je na čelu bio Konrad III.) koji su pak se služili imenom ime dvorca Waiblingena, kao svoj borbeni poklič. Waiblingen se onda zvao i izgovarao nešto poput Wibellingen, što je poslije postalo u talijanskom jeziku ghibellino (čit. gibelino). Imena su se najvjerojatnije počela upotrebljavati u Italiji za vrijeme vladavine Fridrika I. Barbarosse. Tada je Fridrik I. organizirao pohod na Italiju, nastojeći proširiti svoju carsku vlast i tamo, njegove pristaše vremenom su postale poznate kao gibelini.